L'article 9.32 de l'Estatut d'autonomia de Catalunya atribueix a la Generalitat la competència exclusiva en matèria de casinos, jocs i apostes.
D'acord amb aquesta atribució competencial es va aprovar la Llei 15/1984, de 20 de març, del joc.
L'article 5.1 de la Llei 15/1984 estableix que les reglamentacions especials dels jocs i de les apostes inclosos en el corresponent catàleg, han de regular els condicionaments i les prohibicions que es consideren necessaris per practicar-los.
Així mateix, l'article 9 del mateix text legal prohibeix a les persones menors d'edat i a tothom qui presenti símptomes d'embriaguesa o d'alienació mental la pràctica de jocs, l'ús de màquines recreatives amb premi i atzar i la participació en apostes i, en tots els casos, l'entrada als locals que s'hi dediquen específicament, i hi afegeix que les reglamentacions especials poden determinar condicions més rigoroses d'accés i d'ús.
Pel Decret 324/1994, de 16 de novembre, es van regular determinats fitxers automatitzats que contenen dades de caràcter personal, entre els quals s'inclou, actualment en l'àmbit del Departament d'Interior, la Base de dades de persones que tenen prohibida l'entrada a bingos i casinos, amb la finalitat de recollir les dades de totes les persones físiques que, a Catalunya, hi tenen prohibida l'entrada.
Així mateix, quant a les prohibicions d'entrada en determinats locals de joc, la Llei 1/1991, de 27 de febrer, reguladora del règim sancionador en matèria de joc, a l'article 13.2, entre les sancions que es poden imposar a les persones jugadores i visitants de locals on es practica el joc, inclou la sanció de prohibició d'entrada en un casino o una sala de joc per un màxim de cinc anys.
D'altra banda, les reglamentacions específiques en matèria de bingos i casinos de joc, concretament el Decret 147/2000, d'11 d'abril, que aprova el Reglament del joc de la plena o bingo i el Decret 204/2001, de 24 de juliol, que aprova el Reglament de casinos de joc, respectivament han previst la prohibició d'entrada a aquests locals a les persones a què fa referència l'article 9 de la Llei 15/1984, a les persones que tenen prohibit l'accés per resolució judicial, a les persones a què fa referència l'article 16.4 de la Llei 10/1990 i a les persones que constin a la Base de dades de persones que tenen prohibida l'entrada a bingos i casinos.
Igualment, aquests reglaments van establir una regulació de la tramitació a seguir davant la Direcció General del Joc i d'Espectacles per a la inscripció en l'esmentada base de dades.
Actualment, la implantació del joc com a activitat d'oci ha provocat l'aparició d'un grup, cada vegada més ampli, de persones usuàries que fan un ús inadequat del joc que els provoca una addicció que afecta les persones que la pateixen i els tercers que suporten les conseqüències negatives derivades, ja siguin econòmiques, familiars, laborals o socials.
En aquest sentit, l'augment dels casos de ludopatia és una qüestió que preocupa l'Administració de la Generalitat, per la qual cosa s'ha iniciat un seguit d'actuacions adreçades a ajudar les persones afectades, entre les quals s'inclou l'aprovació d'aquest Reglament que regula el règim de les prohibicions d'accés voluntàries i de les que són conseqüència d'un procediment sancionador en matèria de joc o d'una resolució judicial.
Aquest text preveu, com a element molt important i innovador, l'aplicació del règim de prohibicions també als salons de joc o dependències d'aquests que tinguin autoritzada la instal·lació de màquines especials per a sales de joc, alhora que s'incorpora com a novetat l'ampliació de persones que poden reforçar les autoprohibicions, eliminant la necessitat de parentiu i fent-ho extensiu a qualsevol persona major d'edat designada pel sol·licitant mateix.
D'altra banda i d'acord amb normativa citada, aquest Reglament, a més de regular el règim de les esmentades prohibicions d'accés a establiments de joc, pretén establir i integrar en un únic text normatiu, conjuntament, la regulació del Registre de persones que tenen prohibit l'accés a salons de joc, casinos i sales de bingo i del procediment d'inscripció en aquest Registre, mitjançant l'adaptació d'aquesta normativa a la legislació en matèria de protecció de dades de caràcter personal, especialment tenint en compte els canvis organitzatius operats en els departaments de la Generalitat en els últims anys per tal d'evitar la dispersió normativa en aquesta important matèria en allò que afecta a les prohibicions d'accés en matèria de joc.
D'acord amb el dictamen de la Comissió Jurídica Assessora, a proposta de la consellera d'Interior, i en ús de les atribucions que estableix la disposició final tercera de la Llei 15/1984, de 20 de març, del joc, amb la deliberació prèvia del Govern,
Aquest Decret té per objecte regular determinades prohibicions d'accés a alguns establiments de joc, per tal de fer efectiva la limitació d'entrada de determinades persones a aquests establiments a petició pròpia o com a conseqüència d'un procediment sancionador o d'una resolució judicial, i el Registre de persones que tenen prohibit l'accés a salons de joc, casinos i sales de bingo.
Les prohibicions d'accés previstes en aquest Decret seran d'aplicació als locals de joc següents:
c) Salons de joc o dependències d'aquests que tinguin autoritzada la instal·lació de màquines especials per a sales de joc.
El/La director/a general del Joc i d'Espectacles del Departament d'Interior ha d'inscriure les persones que tenen prohibit l'accés als locals de joc, d'acord amb el que estableixen els articles següents, en el fitxer automatitzat que conté dades de caràcter personal denominat Registre de persones que tenen prohibit l'accés a salons de joc, casinos i sales de bingo, que es regula a l'article 10.
4.1 El/La director/a general del Joc i d'Espectacles, amb la tramitació prèvia de l'oportú expedient, ha d'inscriure en el Registre de persones que tenen prohibit l'accés a salons de joc, casinos i sales de bingo les persones que voluntàriament ho sol·licitin.
Aquestes sol·licituds podran ser reforçades per terceres persones, majors d'edat, designades pel sol·licitant mateix, que han de subscriure conjuntament la sol·licitud.
4.2 Les autoprohibicions seran indefinides, amb una durada mínima d'un any, llevat que la persona sol·licitant fixi una durada mínima superior amb el límit de cinc anys.
Transcorregut el període mínim fixat en cada cas, les autoprohibicions podran ser cancel·lades a sol·licitud de les persones signatàries en els termes previstos a l'article 8.
Procediment d'inscripció de les autoprohibicions
5.1 Les persones que voluntàriament sol·licitin la seva inscripció en el Registre de persones que tenen prohibit l'accés a salons de joc, casinos i sales de bingo, podran fer-ho compareixent davant els serveis territorials del Joc i d'Espectacles o davant la Direcció General del Joc i d'Espectacles, aportant una còpia compulsada del document nacional d'identitat o document equivalent acreditatiu de la personalitat de la persona sol·licitant i, si escau, de la persona que reforci la petició d'autoprohibició.
5.2 Així mateix, es podrà sol·licitar l'autoprohibició, aportant còpia compulsada del document nacional d'identitat o document equivalent acreditatiu de la personalitat de la persona sol·licitant i, si escau, de la persona que refermi la sol·licitud, a través de qualsevol dels serveis d'admissió dels locals de joc existents a Catalunya o a la seu de les associacions de lluita contra la ludopatia degudament constituïdes, pel sistema telemàtic que es determini per ordre del/de la conseller/a d'Interior.
5.3 Comprovades les dades de la sol·licitud, aquesta s'inscriu en el Registre de persones que tenen prohibit l'accés a salons de joc, casinos i sales de bingo i produeix efectes el primer dia hàbil següent.
6.1 Seran inscrites en el Registre de persones que tenen prohibit l'accés a salons de joc, casinos i sales de bingo les persones que es determinin en resolucions judicials fermes de les quals tingui coneixement la Direcció General del Joc i d'Espectacles.
6.2 El termini de vigència de les prohibicions derivades de procediments judicials serà l'establert en les resolucions mateixes o fins que es produeixi la rehabilitació de la persona subjecta a prohibició.
Prohibits per sanció administrativa
7.1 S'inscriuran en el Registre de persones que tenen prohibit l'accés a salons de joc, casinos i sales de bingo, les persones afectades per prohibicions imposades mitjançant resolució ferma en via administrativa com a conseqüència de procediments administratius sancionadors tramitats en aplicació de la normativa sobre joc i, en concret, de la Llei 1/1991, de 27 de febrer, reguladora del règim sancionador en matèria de joc.
7.2 Aquestes prohibicions tindran un límit màxim de cinc anys, d'acord amb el que preveu l'article 13 de la Llei 1/1991 esmentada.
Cancel·lació de les inscripcions
8.1 La cancel·lació de les inscripcions d'autoprohibicions requerirà la sol·licitud expressa de la persona afectada per la prohibició.
En cas d'autoprohibicions reforçades es requerirà la sol·licitud conjunta amb la persona que va reforçar la sol·licitud d'autoprohibició.
No obstant, en el supòsit que la sol·licitud de cancel·lació de l'autoprohibició reforçada fos subscrita únicament per la persona afectada per la prohibició, es donarà trasllat la persona cosol·licitant o reforçant perquè en el termini d'un mes manifesti el que consideri oportú.
Transcorregut aquest termini d'un mes, la sol·licitud de cancel·lació haurà de ser ratificada per part de la persona subjecta a la prohibició.
8.2 Les prohibicions per sanció o resolució judicial seran cancel·lades d'ofici un cop transcorregut el termini imposat en la corresponent resolució.
També s'inclouran en el Registre de persones que tenen prohibit l'accés a salons de joc, casinos i sales de bingo, les autoprohibicions presentades en els registres equivalents dels òrgans competents d'altres comunitats autònomes sempre que hagin de produir efectes en el territori de Catalunya, d'acord amb el que disposin els oportuns convenis relatius a aquesta matèria, quan així es faci constar en la sol·licitud per part de la persona sol·licitant d'autoprohibició.
El Registre de persones que tenen prohibit l'accés a salons de joc, casinos i sales de bingo té el contingut a què fan referència els apartats següents:
Recollir en un fitxer automatitzat les dades de les persones físiques que tenen prohibit l'accés als casinos, a les sales de bingo i als salons de joc o dependències d'aquests que tinguin autoritzada la instal·lació de màquines especials per a sales de joc, a petició pròpia o com a conseqüència d'un procediment sancionador o d'una resolució judicial.
Facilitar als casinos, a les sales de bingo i als salons de joc que tinguin autoritzada la instal·lació de màquines especials per a sales de joc, l'accés immediat a la informació necessària per conèixer les prohibicions d'entrada referides als seus establiments i poder fer efectives aquestes prohibicions.
Facilitar les dades de les persones que tenen prohibit l'accés a locals de joc a d'altres administracions públiques que tinguin competències en matèria de joc quan afectin el seu àmbit territorial i, si escau, d'acord amb els convenis que se subscriguin.
10.3 Persones i col·lectius afectats.
Les persones que tenen prohibit l'accés als casinos, a les sales de bingo i als salons de joc o dependències d'aquests que tinguin autoritzada la instal·lació de màquines especials per a sales de joc, així com les dades de les terceres persones que, si escau, reforcin la sol·licitud d'autoprohibició.
10.4 Procediment de recollida de les dades de caràcter personal.
Les dades s'obtenen a partir de les sol·licituds d'autoprohibició o com a conseqüència d'un procediment sancionador o de resolució judicial, així com en virtut de la corresponent comunicació que efectuï altra Administració pública en l'exercici de les seves competències i, si escau, d'acord amb els convenis que se subscriguin.
10.5 Estructura bàsica i tipus de dades de caràcter personal.
Respecte de les persones subjectes a la prohibició:
f) Data d'alta de la prohibició.
g) Data de baixa de la prohibició, si escau.
h) Àmbit territorial de la prohibició.
i) Tipus d'establiments o locals.
En el cas d'autoprohibicions reforçades, es consignarà també el nom i cognoms, el sexe, el document nacional d'identitat o passaport o document equivalent, la nacionalitat, l'adreça i la data de naixement de la persona que reforça la sol·licitud d'autoprohibició.
10.6 Cessions de dades de caràcter personal previstes.
Als casinos, a les sales de bingo i als salons de joc que tinguin autoritzada la instal·lació de màquines especials per a sales de joc, seran trameses únicament les dades referides a la identificació dels subjectes prohibits, és a dir, nom, cognoms, número del document nacional d'identitat o passaport o document equivalent i data de naixement.
Aquestes dades es trametran individualitzades per locals d'acord amb el procediment i el sistema telemàtic que es determinaran per ordre del/de la conseller/a d'Interior.
A les administracions públiques que tinguin competències en matèria de joc quan afecti el seu àmbit territorial i, si escau, d'acord amb els convenis que se subscriguin.
10.7 Òrgan administratiu responsable del fitxer davant el qual es poden exercir els drets d'accés, rectificació, cancel·lació i oposició.
La persona titular de la Direcció General del Joc i d'Espectacles, amb seu a Via Laietana, 69, 08003, de Barcelona, és la responsable davant la qual es poden exercir els drets d'accés, rectificació, cancel·lació i oposició previstos a la normativa de protecció de dades de caràcter personal.
La informació continguda en la Base de dades de persones que tenen prohibida l'entrada a bingos i casinos, regulada en el Decret 324/1994, de 16 de novembre, pel qual es regulen els fitxers automatitzats que contenen dades de caràcter personal gestionats pel Departament de Governació i els seus organismes autònoms, s'integra en el Registre de persones que tenen prohibit l'accés a salons de joc, casinos i sales de bingo d'acord amb la regulació continguda en l'article 10 d'aquest Decret.
Les referències que es contenen en la normativa vigent a la Base de dades de persones que tenen prohibida l'entrada a bingos i casinos, regulada en el Decret 324/1994, de 16 de novembre, s'entendran fetes al Registre de persones que tenen prohibit l'accés a salons de joc, casinos i sales de bingo regulat en aquest Decret.
Es modifica l'article 23 del Reglament de casinos de joc aprovat pel Decret 204/2001, de 24 de juliol, que queda redactat de la manera següent:
"Els casinos han de disposar, mitjançant un suport o sistema informàtic, d'un registre de visitants on s'anotin les dades identificatives dels visitants i la informació relativa a les visites successives, amb les garanties que preveu la Llei orgànica 15/1999, de 13 de desembre, de protecció de dades de caràcter personal."
El règim establert en aquest Decret per als salons de joc o dependències d'aquests que tinguin autoritzada la instal·lació de màquines especials per a sales de joc, no serà d'aplicació mentre no entri en vigor el Reglament específic de salons recreatius i de joc i s'aprovi el procediment i el sistema telemàtics a què fa referència l'article 10.6 d'aquest Decret.
Es deroga la regulació relativa a la Base de dades de persones que tenen prohibida l'entrada a bingos i casinos continguda en l'annex del Decret 324/1994, de 16 de novembre, pel qual es regulen els fitxers automatitzats que contenen dades de caràcter personal gestionats pel Departament de Governació i els seus organismes autònoms, així com la relativa a aquesta Base de dades de persones que tenen prohibida l'entrada a bingos i casinos continguda en l'annex 2 de l'Ordre JUI/120/2003, de 4 de març, per la qual es regulen determinats fitxers automatitzats que contenen dades de caràcter personal en l'àmbit del Departament de Justícia i Interior (actualment Interior).
Així mateix, es deroga l'apartat 2 de l'article 30 del Reglament del joc de la plena o bingo, aprovat pel Decret 147/2000, d'11 d'abril.
Barcelona, 22 de febrer de 2005